
A boldogság-index és a GDP közötti összefüggések

A fejlett világ társadalmait jelenleg többnyire olyan emberek alkotják, akik monoton hétköznapjaikban élnek és nincs idejük a boldogság kérdésével komolyan foglalkozni. Pedig az elégedettség és a boldogság érzete alapvető hatást gyakorol a teljesítményre. Egy ország teljesítményének megítélése során elsődlegesen a GDP és hasonló makrogazdasági mutatószámok kerülnek elő; ezek népességre vetített nagysága segíthet a képet árnyalni. Esetleg szóba kerül a vásárlóerő paritás is az életszínvonal tágabb vizsgálatához kapcsolódóan. Az emberek belső világának kérdése, a boldogság mérése azonban meglehetősen háttérbe szorul, ha egyáltalán sor kerül rá. A dolgozat célja, hogy bemutassa, hogyan is lehet a boldogságot mérni, továbbá a boldogság-index és Magyarország a világ országai közötti helyének vizsgálatára is sor kerül az egyes felmérések tükrében. Saját kutatás alapján azonosításra kerülnek azok a tényezők, melyek a boldogság érzésének összetevői lehetnek, melyekre hatást gyakorolva várhatóan emelhető az emberek vagy egy társadalom elégedettségi, boldogsági szintje.



